see on nüüd selline endale vajalik postitus - et teaks milline kook millise mulje jättis.    venna sünnipäevaks tegin hõrku sidrunikreemitorti. ma ei mõista küll päris hästi, millest on tingitud see "hõrk" seal ees. minu jaoks on hõrk midagi eriti õhulist ja kerget ja pehmet... aga see kreem on hoopis midagi muud - selline intensiivselt magus, hapukas, raske ja väga rammus. kohe tunned kuda kilod juurde tulevad kui veel ühe suutäie võtad :P ja küpsiseid kulus mul põhjaks oluliselt rohkem kui retseptis ette nähtud.  teisel päeval tundus kook natuke parem... oli natuke maitselt pehmemaks muutunud.    mehe sünnipäevaks tegin jäist kohvi-iirisetorti. esimeseks takistuseks sellel teel osutus piparkookide leidmine poest jaanuari lõpus. ma kõiki poode muidugi läbi ei käinud, aga lõpuks leidus ühes poes külmutatud pakk piparkoogitainast. seega sain veel ka piparkooke küpsetada.  see kook oli täitsa hea. rammus ja magus. mingit analoogset kihilist asja võiks teinekord proovida teha jogurti ja/või kohupiimaga. ja kasutada zelatiini...    tegelikult peaks nüüd mingeid lahjemaid kooke tegema  hakkama. ma ikka loodan, et varsti/kunagi saabub kevad ja siis ei saa end enam paksudesse talvepükstesse peita...    oma kookidest mul pilte pole, aga võin öelda, et need nägid küll üsna samasugused välja kui nami-nami piltidel:)      aga et postitus päris pildita ei jääks, siis näitan oma poja kätetööd - tema käib puutööringis ja tegi seal laeva.